Black Hawk
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Black Hawk var en krigshøvding for den nordamerikanske urfolksstammen sauk. Han kjempet sammen med britene mot amerikanerne i 1812 og motsatte seg amerikanernes forsøk på å fordrive urfolkene fra Illinois-territoriet.
I 1831 ble sauk- og fox-stammene tvunget til å trekke seg tilbake over Mississippi, men allerede året etter var Black Hawk tilbake med 400 krigere. Da han ikke fikk forsterkninger, innrømmet han nederlaget og sendte en delegasjon for å forhandle. Denne ble angrepet av amerikanerne, og Black Hawk grep til våpen igjen og drev amerikanerne på flukt. Nybyggerne organiserte en hær av frivillige, og med støtte av dakota-krigere ble Black Hawk nedkjempet. Han ble fengslet, men ble løslatt i 1833 og levde siden i Iowa med de siste restene av sin stamme. Les mer i Store norske leksikon nordamerikanske urfolk USAs historie